
10$ JAČfl K0NTR0IA MEDIJA 


Velika prašina digla se oko 
novog nacrta Zakona o javnom 
informisanju i medijima, koji 
bi trebalo uskoro da se nađe u 
skupštinskoj proceduri. Glavni 
predmet sporenja su pitanja tran- 
sparentnosti vlasništva i udela dr- 
žave u vlasništvu nad medijima, 
što se predstavlja kao glavni izvor 
gušenja slobode informisanja. 

Najveća novina je smanjivanje 
mogućnosti da država i lokalne 
samouprave ostvaruju vlasništvo 
nad medijima. Ulazak privatnog 
kapitala u medijski prostor se 
pravda argumentom da će priva- 
tni sektor obezbediti uređivačku 
politiku koja se vodi isključivo 
tržišnim principima, te da bi se 
tako osigurala sloboda medija i 
obezbedilo pravo na objektivno 
informisanje građanima. Ovaj mit 
bi možda mogao da prođe 89- 
te u paketu sa nacionalističkim 


glupostima, bajkama o prospe- 
ritetnom liberalnom društvu i 
lažima o slobodi parlamentarne 
demokratije, ali u prethodne 24 
godine smo na svojim leđima 
osetili šta zapravo donosi pri- 
vatizacija. Sama ideja da će vlas- 
nik javnog glasila zbog profita do- 
zvoliti uredništvu nezavisan rad 
je apsurdna, a videli smo i kako 
ta nezavisnost izgleda u praksi. 
Uporedimo bilo koje privatno i 
državno sredstvo informisanja, na 
lokalnom ili nacionalnom nivou. 
Da li privatne televizije manje 
obmanjuju narod od državnih? 

Znamo da se sloboda ne dobija 
zakonskim rešenjima, dogovorom 
države i gazda, već odlučnom 
klasnom borbom - organizova- 
njem jakih sindikata u medijskim 
kućama, koji bi bili sposobni da 
se izbore sa pritiscima odozgo i 
time novinarima obezbedili odre- 


đenu nezavisnost od vlasnika, dr- 
žave, političkih partija i drugih 
interesnih grupa, a radničkoj kla- 
si objektivno informisanje. Pored 
toga, važno je da radnici, studen- 
ti, nezaposleni i ostali potlačeni 
pokreću svoje alternativne kanale 
informisanja, kao što su internet 
blogovi, nezavisni sajtovi, ili bilteni 
kao što je ovaj. 



Prekinut štrajk radnika FAP-a 

Radnici Fabrike automobila u Pri- 
boju prekinuli su štrajk kojim su 
zahtevali isplatu zaostalih zarada i 
smenu poslovodstva. Radnici su se 
izborili da im do 10. aprila isplate 
deo zarada za januar i februar, ali i 
da vlada preko svojih organa zakaže 
vanrednu Skupštinu akcionara fabri- 
ke sa nosiocima kapitala. Za razliku od 
uobičajne prakse, gde društveni udeo 
u fabrikama predstavlja nametnuti 
direktor, koji po pravilu nema sluha 
za radničke zahteve, na ovoj skupštini 
društveni udeo će kontrolisati sami 
radnici i to po principu jedan radnik 
jedan glas. 


Radnici „Šumadije” zahtevaju 11 
plata 

Revoltiranizbogneisplaćenih 11 zarada, 
70 radnika preduzeća za profesionalnu 
rehabilitaciju i zapošlj avanj e osoba sa in- 
validitetom „Šumadija” iz Kragujevca, 
od kojih je 48 osoba sa invaliditetom, 
stupili su u štrajk. U „Šumadija” je, 
inače, zaposleno 90 radnika, od čega je 
61 osoba sa invaliditetom. 

Oni su se u više puta obraćali direktoru i 
skupštini preduzeća i ukazivali na težak 
materijalni položaj jer su poslednji put, 
krajem februara, primili samo po 8.000 
dinara kao akontaciju za septembar 
2012. Radnici „Šumadije” su nekoliko 
puta štrajkovali i prošle godine. 


Isplataduga ili protesti 

Postoji realna opasnost da skoro 
15.000 radnika putarskih preduzeća 
ostane bez posla i da životi učesnika 
u saobraćaju budu ozbiljno ugroženi, 
ako vlada hitno ne obezbedi sredstva 
za održavanje puteva i regulisanje 
obaveza prema putarima. Država 
nije isplatila 2,4 milijarde dinara 
putarima za već obavljene poslove. 
Plate putarima kasne nekoliko mese- 
ci, brojne firme su zbog privatizacije 
u stečaju, a poslodavci predlažu da 
deo radnika pošalju na tromesečno 
plaćeno odsustvo. Radnici najavljuju 
štrajk sledeće nedelje ukoliko se stanje 
značajno ne promeni. 


SVI NAORUŽANI PROROCI SU POBEDILI, A NENAORUŽANI PROPALI/ (Nikolo Makijgveli) 





































































Preporučujemo film 


ZAGREBIDUBUE k 

SIRIZA, Vulini i nove 

„levičarske" partije 

Gospodi koja pokušava da napravi još jednu „1е- 
vičarsku" partiju možda treba reći da nema potrebe da 
gube vreme - nek se lepo kolektivno učlane u Pokret 
socijalista, i gotovo. 


Uspeh grčke socijaldemokratske partije 
Siriza (inače pristalice Evropske unije) 
koja je izrasla kao populistički odgovor 
na krizu u kojoj se Grčka država 
nalazi, poslužio je kao fokusna tačka 
za konfuzne socijaldemokrate širom 
sveta. Činjenica da Siriza nastupa pod 
imenom koje je radikalnije od njenog 
programa - „koalicija radikalne levice u , 
doprinosi konfuziji i skrivanju suštin- 
ski desnog socijaldemokratskog mode- 
la koji Siriza zastupa. Često se u nekim 
umetničkim krugovima i nevladinom 
sektoru u Beogradu može čuti kako je 
Siriza model partije koju vredi slediti, 
a neke socijaldemokratske grupe su čak 
dovodile predstavnike Sirize na svoje 
tribine. 

U nedelju 24. marta u Beogradu je 
održan kongres „Pokreta socijalista a , 
partije Aleksandra Vulina. Ova stranka, 
čiji su glavni ideološki nosioci srpski 
šovinizam, patrijarhalizam i populisti- 
čki socijalizam, iznikla je od ostataka 
policijsko-političkog JUL-ovskog i SPS- 
ovskog birokratskog materijala, i kao 
jedan od svojih glavnih ciljeva ima borbu 
za zaštitu „srpskih nacionalnih intere- 
sa cc na Kosovu. Na kongresu Pokreta 
socijalista jedan od najistaknutijih go- 
stiju je bio Zizis Zanas iz Sirize. On je 
u nadahnutom desetominutnom govoru 
preneo pozdrave lidera Sirize Aleksisa 
Ciprasa, rukovodstva i celokupne or- 
ganizacije, naglašavajući potrebu za pro- 
dubljivanjem njihove dalje saradnje. 

Oni koji su u proteklih godinu dana 
pokušavali da ukažu na činjenicu da 
su predlozi Sirize za izlazak iz krize 
zapravo samo modeli koji bi pomogli, 
makar privremnu, stabilizaciju sistema, 
što očigledno čini Siruzu suštinski 
prokapitalističkom i prosistemskom 
partijom, napadani su ili kao suviše 
radikalni, ili kao zlonamerni tumači 
realnosti. Na sličan način se reagovalo 
prilikom prethodnog „velikog čuda cc 
parlamentarne levice - partije Linke 
u Nemačkoj, čija fondacija Roza 
Luksemburg u poslednjih nekoliko 


godina vrši značajan uticaj u regionu, 
pokušavajući da stvori prostor za svoj 
politički model. Kada smo ukazivali 
na činjenicu da je ta partija zapravo 
socijaldemokratska, a da su njeni 
skupovi često bili ,,ukrašeni cc velikim 
fotografijama Slobodana Miloševića, 
štaviše da su ti ekonomsko-politički 
modeli zapravo veoma bliski ponaša- 
nju Miloševića i njegovog režima 
tokom devedesetih godina u Srbiji 
- te informacije su na sličan način 
odbacivane. 

Već neko vreme u pomenutim 
beogradskim umetničkim krugovima 
i u nevladinom sektoru kruži ideja, a 
odnedavno su preduzeti i konkretni 
potezi, da se osnuje ,,levičarska cc poli- 
tička partija. Na stranu sada kritiku par- 
lamentarizma, koju smo na stranicama 
Direktne akcije izneli nebrojeno puta, 
i na stranu činjenicu da je ta ideja (o 
parlamentu i partijama kao izvršiocima 
volje naroda) bankrotirala svuda u svetu, 
pa tako i kod nas. Ako zaboravimo da, 
čak i po mišljenju socijaldemokratskih 
teoretičara, levičarske partije moraju 
biti proizvod radničkog pokreta, a ne 
umetničkog ili nevladinog delovanja, 
dakle, ako sve te kontradikcije i promaša- 
je smetnemo sa uma, nedavni događaji 
u Beogradu donose još jedan dodatni 
nivo besmisla sa kojim pristalice takvih 
pokušaja moraju da izađu na kraj. 

Kako će ekipa iznikla iz drugosrbijanskih 
građanskih stranaka i nevladinog sekto- 
ra, sada zauzeti istu poziciju kao najoko- 
reliji Miloševićevi kadrovi? Verovatno 
lako, budući da je i jednima i drugima 
primarni motiv finansijska korist. U 
tom smislu, gospodi koja pokušava da 
napravi još jednu ,,levičarsku cc partiju 
možda treba reći da nema potrebe da 
gube vreme - takvih ,,levičarskih cc partija 
već ima kod nas. Nek se lepo kolektivno 
učlane u Pokret socijalista, i gotovo. To 
prepoznaju i njihovi ideološki svetionici 
iz sveta. Samo još malo napora, građani, i 
postaćete Miloševićevi socijalisti. 

I. A. 


InTime (2011) 

Veoma jasna 

metafora o 

kapitalizmu: 
zahvaljujući 
genetskom inže- 
njeringu ljudi 

prestaju da stare 
sa 25 godina, 
međutim tada 

počinje da im 
odbrojava vreme 
i nakon godinu dana umiru - ako 
ne dopune svoje vreme. Tako su 
minuti, sati, dani i godine zamenili 

dolare i evre, kao plata za rad se 

dobija određeno vreme, hrana se 

plaća vremenom, kao i sve ostalo. 
Vreme je postalo univerzalna roba 
koja je razmenjiva za sve druge robe. 
Zahvaljujući ovoj vešto smišljenoj me- 
tafori odnosi u društvu su prikazani 
dovoljno jasno da budu jasni i onima 
kojima obično ništa nije jasno. Bogati 
kradu siromašnima život. Da bi šačica 
živela večno, milioni moraju umreti. 

PunishmentPark(1971) 

Snimano u trenutku 
velikih previranja u 
S AD usled delovanj a 
antiratnog pokreta, 
studentskog pokre- 
ta i pokreta za prava 
crnaca. Predsednik 
Amerike, Ričard 
Nikson, proglašava 
vanredno stanje, po- 
licija hapsi hiljade ljudi, suspenduju se 
sva građanska prava, formiraju se preki 
sudovi koji sude bez dokaza i bez pra- 
va na odbranu. Sud nudi dve opcije: ib 
ogromnu zatvorsku kaznu ib četiri dana 
u „Parku kažnjavanja cc , pa svi biraju ovu 
drugu varijantu, ne znajući šta ih tamo 
čeka... Film je sve vreme sniman iz ugla 
TV ekipe koja pravi prilog o suđenjima 
i Parku kažnjavanja, i vrlo je realistično 
urađen, a ni sami događaji u filmu nisu 
nezamislivi, štaviše. Posebno je dobro 
obrađena argumentacija koju daju 
panduri sa jedne strane i uhapšenici 
(uglavnom nekakvi hipici) sa druge 
strane. 

Direktnu akciju možete nabaviti na sledećm mestima: 


BEOGRAD: Knjižare BARABA, PLATO i 
BEOPOLIS; Kafići BRAT FIDEL i BRAT ČE. 
KRAGUJEVAC: Kafane MAGMAi MARKO. 
SREMSKA MITROVICA: Knjižara BUKBAR. 
UŽICE: Kafić KUĆAČAJA. NIŠ: Udruženje 
ŽENSKI PROSTOR. ZAJEČAR: Omladinski 
centarZAJEČAR. NOVI SAD: Knjižare 
NUBLU i MALAVELIKAKNJIGA. 

AKTUILNO 



Šta je ,Jokaiit“ iz novog Zakona o štrajkuP 


Kada štrajk propadne, radnici koji su štrajkovali neće dobiti platu za dane 
provedene u štrajku, a ako je došlo i do lokauta, štrajkači će snositi i krivicu za 
to što ostale kolege nisu dobile platu. 


Jedna od glavnih novina koje donosi novi 
Zakon o štrajku je „isključenje zaposlenih 
sa rada a , koje je inače poznato kao lokaut 
( lockout ). Lokaut je oblik pritiska gazda 
na radnike koji se bore za bolje uslove 
života i rada. To je situacija u kojoj gazda 
odluči da privremeno zatvori firmu tj. 
da privremeno uskrati zaposlenima mo- 
gučnost da rade. Za vreme lokauta za- 
posleni ne dobijaju platu, firma stoji, a 
cilj je da radnici koji ne dobijaju platu, 
kada ih pritisne nemaština, odustanu od 
svojih zahteva ili pristanu na lošije uslove 
koje gazda pokušava da im nametne. Po 
novom Zakonu o štrajku gazda može 
primeniti lokaut i na radnike koji ne 
učestvuju u štrajku, a sve zarad „zaštite 
njegovih ekonomskih interesa i prava“. 

To znači da, ako deo radnika stupi u 
štrajk, gazda može ,,lokautovati“ ostale 
radnike i na taj način vršiti pritisak i na 
njih i na njihove kolege koji su odlučili 
da štrajkuju. Suština svega ovoga je da 
se radnici maksimalno obeshrabre i da 
ubuduće ni ne pomisle da stupe u štrajk. 
Tome služe i ostale zakonske začkoljice 
poput najavljivanja štrajka pet dana 
unapred, ograničavanja štrajka samo na 
radno mesto i krug poslovnog prostora 

- daleko od očiju javnosti. Duplo je po- 
većan minimalan rok za najavu štrajka 
upozorenja, čije je trajanje, kao i u prošlom 
zakonu, ograničeno na svega sat vremena. 
Povećan je i minimalni rok za stupanje u 
štrajk u „delatnostima od opšteg interesa“ 

- sa 10 dana po starom zakonu na 15 da- 
na po novom Zakonu o štrajku. 

Daliste VjJ 
znali C7 

...da su generalni direktori za- 
rađivali 42 puta više od svojih 
radnika 1980tih, 85 puta više 
1990tih, a 531 puta više u 
2000tim? 

V_ J 


Pretplati se! Godišnja pretplata iznosi 1000 di- 
nara i podrazumeva isporuku Direktne akcije na 
vašu kućnu adresu u narednih godinu dana. Ako 
želite da postanete naš pretplatnik, javite se na 
distro@inicijativa.org ili 063/116-5551. 


Zakon takođe predviđa da zaposleni koji 
učestvuje u štrajku ne ostvaruje pravo na 
zaradu, uz mogućnost da se sporazumom 
o prestanku štrajka može utvrditi isplata 
zarade. Znači, ukoliko radnici pobede u 
štrajku mogu da traže i isplatu pune za- 
rade za dane štrajka. Međutim, suština je 
u situaciji kada štrajk propadne, jer tada 
radnici koji su štrajkovali neće dobiti platu 
za dane provedene u štrajku, a ako je još 
došlo i do lokauta, štrajkači će snositi i 
krivicu za to što ostale kolege nisu dobile 
platu. Sve ovo zvuči pomalo besmisleno u 
Srbiji, u kojoj plate kasne mesecima, u ko- 
joj se doprinosi ne uplaćuju godinama itd, 
međutim ovo su vrlo koknretni i efikasni 
mehanizmi kojima će gazde moći da vrše 
dodatni pritisak i još surovije i bezdušnije 
eksploatišu radnike. 

Ukoliko se radnici i pored svega okuraže 
da ipak stupe u štrajk, na scenu stupa 
čuveno sudstvo: poslodavac, udruženje 
poslodavaca, inspektor ili ja-vni tužilac 
može da pokrene postupak za utvrđivanje 
nezakonitosti štrajka pred nadležnim 
sudom. O zahtevu odlučuje viši sud u veću 


od trojice sudija, sedni-ci koja neće biti 
otvorena za javnost. Pročitajte ponovo 
prethodnu rečenicu. Upravo tako, 
presude o nezakonitosti štrajkova biće 
donošene - iza zatvorenih vrata. 

Tadej Kurepa 


PROTIV ZAKONA O ŠTRAJKU! 

PROTIV OTPUŠTANJA I NEZAPOSLENOSTI! 




PROTEST 


MINISTARSTVA RADA 

(U NEMANJINOJ ULICI 
PREKO PUTA 
PARKA MANJEŽ) 


07.04.2013. 

IPRIJATELJI ♦ 


SAMOORGANIZACIJA I OTPOR 


ProUv novog Zakona o štrajku! 

Vladajuća klasa je odlučila da ponovo napadne naša osnovna prava! Sledeći 
korak je pooštravanje zakonske regulative koja se odnosi na štrajkovanje. U 
skupštinskoj proceduri početkom aprila treba da se nađe novi Zakon o štrajku, 
koji će suštinski ukinuti pravo na štrajk. 

Zato vas pozivamo da u nedelju 7. aprila dođete na PROTEST PROTIV ZAKONA 
O ŠTRAJKU, NEZAPOSLENOSTII OTPUŠTANJA, koji će biti organizovan u 
17h ispred zgrade Ministarstva rada u Nemanjinoj 22-26. 

Kao i obično, režimski, žuti, birokratski sindikati upućuju prazne pretnje, a iza 
kulisa se tajno dogovaraju sa gazdama i političarima o tome koliko će novca biti 
dovoljno da budu ,,podmazani“. Kada ovaj zakon dođe na dnevni red, oni će dati 
sve od sebe da uguše svaki pokušaj radničke pobune protiv represije. To nije ništa 
novo, niti treba da nas čudi - od njih ionako nikada ništa dobro nismo mogli da 
očekujemo. 

Ogromna nezaposlenost, talasi otpuštanja i pretnje otpuštanjima su dodatni 
metod koji gazde koriste da bi držale radnike u pokornosti. Strahom od gladi 
i besparicom oni hoće da nas prisile da prihvatimo bilo koji posao, za bilo 
koju nadnicu. To će omogućiti gazdama da ucenjuju druge radnike na radnim 
mestima, i drže ih pod kontrolom i u strahu. Taj zatvoreni krug straha, bede, 
beznađa i gladi neće nestati sam od sebe, protiv toga se moramo aktivno boriti. 

Počnimo da gradimo samoorganizovani borbeni radnički pokret! 
















Poljski sindikat ZSP (sekcija Međunarodnog 
udruženja radnika i radnica) organizovao je 
u Varšavi nekoliko protestnih akcija protiv 
iseljavanja siromašnih porodica i sve učestali- 
jih napada na radničku klasu i siromašne. 

Zbog novih slučajeva podmetanja požara u 
rejonima u kojima žive siromašni reaktivirane 
su protivpožarne brigade, prvobitno osnovane 
krajem 2011. godine pod sličnim okolnosti- 
ma, koje preventivno patroliraju po Varšavi. 
Održan je protest protiv gradske uprave koja 
je građevinskim firmama dozvolila gradnju 
metroa u neposrednoj blizini stambenih 
objekata, što je prozrokovalo oštečenje i 
rušenje kuča i time prisililo ljude da napuste 
svoje domove. Članovi ZSP-a napravili su 
improvizovanu kancelariju za podršku ise- 
ljenima, koja je dežurala na sred ulice gde se 
izvode radovi na gradnji metroa, ispred zgrade 
čiji če stanari najverovatnije biti evakuisani. 
Uprkos hladnom vremenu, ljudi su dolazili kako 
bi iskazali revolt i osudili kriminalno ponašanje 
gradske uprave. Veliki broj njih smatra da je 
urušavanje zgrada namerno prouzrokovano 
kako bi, u interesu građevinskih investitora, 
ovaj teren bio počiščen. 

Aktivisti ZSP-a nameravaju da tokom ove 
nedelje obilaze ovu četvrt, da dele letke i lepe 


plakate protiv iseljavanja. „Nastavičemo s 
akcijama protiv iseljavanja, za zajedništvo, di- 
rektnu akciju i samoodbranu, pozivačemo na 
osnivanje skupština stanovništva i na narodnu 
kontrolu javnog stanovanja cc , ističe se na kraju 
saopštenja ZSP-a. 

Protest imigranata u Bolonji 

„Svi smo imigranti! cc - pod tim sloganom, 
uprkos jakoj kiši, oko hiljadu ljudi marširalo 
je ulicama Bolonje protiv restriktivnog zako- 
na o imigrantima. Demonstranti su zahtevali 
zagarantovane boravišne dozvole, bez obzira 
na vrstu posla i visinu prihoda. Zahtevano je 
i da se prestane s institucionalnim rasizmom 
i prevarom koju donosi tzv. akt naknade, da 
se okonča farsa s humanitarnim dozvolama 
i pravom na azil koje je samo fiktivno, kao i 
trajno zatvaranje svih centara za identifikaciju 
i deportaciju. 

Zbog ekonomske krize, situacija u kojoj se 
nalaze imigranti drastično je pogoršana tokom 
poslednjih nekoliko godina. Žrtve krize najčešče 
su oni najslabiji: imigranti, a među njima najviše 
žene. Ako radnik imigrant želi da zadrži svoju 
boravišnu dozvolu, mora da prihvati bilo koji 
posao, bilo koju platu i bilo kakve (najčešče 
paklene) uslove rada. Ukoliko odbije takav po- 


sao, neće moći da obnovi boravišnu dozvolu 
i postaće jedan od mnogih koji rade na crno. 
Na hiljade imigranata već je bilo prinuđeno da 
napusti Italiju, čime su trajno izgubili pravo na 
doprinose za koje im je odbijano od plata tokom 
godina rada u ovoj zemlji. 

Koordinacija imigranata Bolonje, organizaci- 
ja koja je pokrenula ove proteste, naglašava 
da postoji samo jedna oblik borbe što vodi 
ka pobedi - ujedinjenje radnika, zbog čega su 
pozvali i radnike Italijane, posebno one koji 
imaju nesigurna radna mesta, da im se pridruže 
na demonstracijama. „Prava radnika imigrana- 
ta su prva na udaru, posle njih dolaze na red i 
prava svih drugih radnika“. Kao podršku borbi 
protiv institucionalnog rasizma, ovom prote- 
stu se pridružilo i puno radnika iz magacina u 
Anzoli i iz drugih mesta sa severa Italije, koji 
su otpočeli svoj štrajk dan ranije. Prisustvovale 
su i delegacije imigrantskih radnika iz drugih 
krajeva Italije, a priključile su se i izbeglice iz 
zemalja severne Afrike, koji žive u kampovima 
u Bolonji. Imigranti su uputili oštre kritike 
sindikatima trgovinskih delatnosti jer ih nisu 
podržali u njihovoj borbi. 

Demonstracije 23. marta bi mogle biti prvi 
korak u borbi. Sledeći bi mogao da bude 
generalni štrajk imigranata. 


Centar za liberterske studije predstavlja: 

Klasna borba u doba 
fetišizma aktivizma 


Umesto da odnos kapitala i najamnog rada bude 
problematizovan, aktivisti često šalju poruku da su 
oni korisni društvu ovakvom kakvo ono jeste danas 
i da njihove aktivnosti ne bi oštetile Ш neće oštetiti 
budžetsku kasu i kapitalističke interese. 


edicija Demarkacije 


s 

в 


o 

I 


! o $ 

af I 

u M -S 

o 3 <§> 

У >u o 

2 * ? 

Рч ТД <u 


Tamara Đorđević * Nebojša Vukelić 


Klasna borba 

u doba fetišizma aktivizma 

BEOGRAD 27. MARTA 1941. GODINE 


Sindikalna konfederacija Anarhosindikalistička inicijativa (ASI) je propa- 
gandno-borbena anarhistička revolucionarna sindikalna organizacija, koja se 
bori za društvo bazirano na individualnoj i kolektivnoj slobodi, ravnopravnosti i 
solidarnosti, lišeno svih oblika represije, hijerarhije i vlasti čoveka nad čovekom. 

ASI je Sekcija Međunarodnog udruženja radnika i radnica (MUR-AIT-IVVA) 

Direktna akcija nastavlja tradiciju časopisa Hleb i sloboda, čiji je prvi 
broj štampan 1905. u Beogradu 

Direktna akcija se finansira vašim donacijama. Ako želite da nas podržite na ovaj 
način, novac možete uplatiti na račun Centra za liberterske studije: 

200-2269920101033-28 

Uredništvo: Milan Lukić, Slobodan Stamenčić, Ratibor Trivunac, Tadej 
Kurepa i Aleksandar Belčević (odgovorni urednik) 

Priloge i pisma slati na kontakt adresu. 

Kontakt: CLS (DA), Poštanski pretinac 6, 

11077 Beograd, Srbija 
tel. 063/1165551 
e-mail: da@inicijativa.org 
web: www.inicijativa.org 
Rukopisi ne gore. 

Tiraž: 1000 
























